《宰馀姚道咏上虞山水二首 其二》
宋代·赵子潚

山自南来崇地位，水从东去泳江流。徘徊四顾情何限，直欲于中构小楼。

作者简介：赵子潚（一一○一～一一六六），字清卿，号澹庵，太祖六世孙。徽宗宣和六年（一一二四）进士，调真州司法参军，改衢州推官。高宗绍兴二十七年（一一五七），为两浙路转运副使（《景定建康志》卷二六）。二十九年，知临安府（《乾道临安志》卷三）。孝宗隆兴元年（一一六三），为沿海制置使，历知明州、福州、泉州。乾道二年卒于官，年六十六。事见《历朝上虞诗集》卷三，《宋史》卷二四七有传。今录诗十二首。